ఎస్.పి. సింగ్ బఘేల్

ఎస్.పి. సింగ్ బఘేల్‌ ఉత్తరప్రదేశ్ రాష్ట్రానికి చెందిన రాజకీయ నాయకుడు. ఆయన 2021 నుండి భారత కేంద్ర మంత్రిమండలి, నరేంద్ర మోదీ మంత్రివర్గంలో  న్యాయ శాఖ సహాయ మంత్రిగా పని చేస్తున్నాడు.

రాజకీయ జీవితం
ఎస్పీ సింగ్‌ బఘేల్‌ పోలీస్‌ ఎస్‌ఐగా తన వృత్తి జీవితాన్ని ప్రారంభించి మాజీ సీఎం, సమాజ్ వాదీ పార్టీ వ్యవస్థాపకుడు ములాయం సింగ్‌ యాదవ్‌ పర్సనల్‌ సెక్యూరిటీ ఆఫీసర్‌గా పని చేశాడు. ఆయన తర్వాత ఎస్పీ నుంచి రెండు సార్లు ఎంపీగా ఎన్నికై అనంతరం బీఎస్పీలో చేరి 2014లో రాజ్యసభ సభ్యుడిగా పని చేశాడు.  ఎస్పీ సింగ్‌ బఘేల్‌ 2014లో భారతీయ జనతా పార్టీలో చేరి 2017 అసెంబ్లీ ఎన్నికల్లో తుండ్లా అసెంబ్లీ నియోజకవర్గం నుండి బీజేపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికై  యోగి మంత్రివర్గంలో మంత్రిగా పని చేశాడు. ఆయన 2019 పార్లమెంట్ ఎన్నికల్లో ఆగ్రా నియోజకవర్గం నుండి బీజేపీ అభ్యర్థిగా పోటీ చేసి గెలిచి నరేంద్ర మోదీ మంత్రివర్గంలో న్యాయ శాఖ సహా మంత్రిగా పని చేస్తున్నాడు.

ఎస్పీ సింగ్‌ బఘేల్‌  2022 ఉత్తరప్రదేశ్ అసెంబ్లీ ఎన్నికల్లో క‌ర్హాల్ నియోజ‌క‌వ‌ర్గం నుండి బీజేపీ అభ్యర్థిగా పోటీ చేస్తున్నాడు.

మూలాలు

1960 జననాలు